《次韵徐何慊九日登高》
宋代·陈著

广莫亭前秋气清，招邀酒伴走庖兵。
悠悠谁解知真意，乐只应须在太平。
直到上峰饶独步，尽收下界入双明。
满头芬馥随归马，惟有黄花不世情。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。